16. ΑΠΟΦΑΣΙΣ ΠΡΩΘΥΠΟΥΡΓΟΥ ΚΑΙ ΥΠΟΥΡΓΟΥ ΕΘΝΙΚΗΣ ΑΜΥΝΗΣ  ΚΑΙ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 154997/3562 της 20 Οκτ./8 Νοεμ.  1972 (ΦΕΚ Β΄ 953) Περί επιδόματος ναρκαλιείας, περισυλλογής και εξουδετερώσεως ναρκών και βομβών και επιδόματος δυτών. Έχοντες υπ’ όψιν: α)Τα άρθρ. 8 και 9 της υπ’ αριθ. 37962/14.2.1946 αποφάσεως Υπουργών Οικονομικών «περί καθορισμού των ειδικών επιδομάτων του Ναυτικού». β)Τας διατάξεις του άρθρου μόνου Ν.Δ. 2926/ 1954, περί προσθήκης παρ. 2α εις το άρθρον μόνον του Νόμ. 2030/1952. γ)Τας διατάξεις του άρθρ. 4 του Ν.Δ. 4548/1966. δ)Τας υπ’ αριθ. 28358/29.1.1955 και 1402/ 7.11.1957 Ημετέρας αποφάσεις, αποφασίζομεν: Καθορίζομεν: α)Το επίδομα ναρκαλιείας, περισυλλογής και εξουδετερώσεως ναρκών και βομβών δια μεν τους Αξιωματικούς εις 40 δραχμάς, δια δε τους Ανθυπασπιστάς και Οπλίτας εις 30 δραχμάς δι’ εκάστην ημέραν απασχολήσεώς των με τας ανωτέρω εργασίας. β)Το επίδομα Δυτών εις 30 δραχμάς, δι’ εκάστην ώραν καταδύσεως, δι’ άπαντας (Αξιωματικούς, Ανθυπασπιστάς και Οπλίτας). Η ισχύς της παρούσης, δημοσιευομένης εις την Εφημερίδα της Κυβερνήσεως άρχεται από 1 Ιαν. 1973. 